მიხეილ კობახიძე

მიხეილ კობახიძე (დ. 5 აპრილი, 1939, თბილისი — გ. 13 ოქტომბერი, 2019) — ქართველი რეჟისორი, სცენარისტი და მსახიობი, საქართველოს ხელოვნების დამსახურებული მოღვაწე (1990), საქართველოს კინემატოგრაფისტთა შემოქმედებითი კავშირის წევრი.

უმაღლესი განათლება მიიღო  მოსკოვის საკავშირო სახელმწიფო კინემატოგრაფიის ინსტიტუტის საკინორეჟისორო ფაკულტეტზე (სერგეი გერასიმოვისა და თამარა მაკაროვას სახელოსნო), რომელიც დაამთავრა 1965 წელს. მიხეილ კობახიძის მიერ გადაღებული პირველი სადიპლომო ფილმი იყო „რვანახევარი“, რომელიც საბჭოურმა ცენზურამ ანტისაბჭოურ ნაწარმოებად მიიჩნია და მოსკოვში გაგზავნამდე გაანადგურა. 1964 წელს შემოქმედმა გადაიღო სადიპლომო ფილმი „ქორწილი“, რომელმაც ობერჰაუზენის მოკლემეტრაჟიანი ფილმების საერთაშორისო ფესტივალზე სამი პრიზი მიიღო (ფესტივალის მთავარი პრიზი, კინოჟურნალისტთა ასოციაციის პრიზი, „საერთაშორისო ევანგელისტური კინოცენტრის პრიზი“). 1969 წელს „მუსიკოსების“ გადაღების შემდეგ მოსკოვის კინემატოგრაფიის სახელმწიფო კომიტეტის თავმჯდომარის ალექსანდრე რომანოვის განკარგულებით მიხეილ კობახიძეს დამოუკიდებლად ფილმების გადაღება აეკრძალა. 2002 წელს საფრანგეთში გადაიღო მოკლემეტრაჟიანი ფილმი „გზაზე“.

1996 წელს, ვენეციის კინოფესტივალზე გაიმართა მიხეილ კობახიძის ფილმების რეტროსპექტივაMikhail Kobakhidze . ბრიტანულ-ქართული საზოგადოება . 2009 წლის 5 აპრილს, კინორეჟისორს 70 წელი შეუსრულდა. ამავე საღამოს პარიზში, კონოთეატრ Action Cristine-ში, მისი ექვსივე ფილმის ჩვენება მოეწყო. გამოჩენილი რეჟისორის ფილმების ჩვენება მოხდა თბილისშიც, 2010 წლის 10 ნოემბერს.

გარდაიცვალა 2019 წლის 13 ოქტომბერს 80 წლის ასაკში, ავადმყოფობის შედეგად.გარდაიცვალა კინორეჟისორი მიხეილ კობახიძე

 ფილმოგრაფია 
მინი|250პქ|ნაწყვეტი ფილმიდან „ქორწილი“
წელისახელი რეჟისორი სცენარისტი კომპოზიტორი მსახიობი 1961 „ახალგაზრდა სიყვარული“     1962 „კარუსელი“     1964 „ქორწილი“     1967 „ქოლგა“     1969 „მუსიკოსები“     1977 „რბოლა“     1977 „სიცოცხლის ფასი“     1977 „ანემია“     1978 „რამდენიმე ინტერვიუ პირად საკითხებზე“     1987 „ორშაბათი“     1997 „იასამანი“     2002 „Sur le chemin“     2003 „გზაზე“     2004 „Les joues rouges“     2005 „წმინდა მელა“    

ლიტერატურა

 რესურსები ინტერნეტში 


 მიხეილ კობახიძე — Аниматор.ру
Лариса Миллер — „Старый Зонтик“
Франсуаз Навай — «Михаил Кобахидзе : Человек, которому препятствовали»

 სქოლიო 

კატეგორია:დაბადებული 1939
კატეგორია:დაბადებული 5 აპრილი
კატეგორია:გარდაცვლილი 13 ოქტომბერი
კატეგორია:გარდაცვლილი 2019
კატეგორია:ქართველი რეჟისორები
კატეგორია:ქართველი სცენარისტები
კატეგორია:ქართველი მსახიობები
კატეგორია:ქართველი კომპოზიტორები
კატეგორია:საქართველოს სსრ-ის ხელოვნების დამსახურებული მოღვაწეები
კატეგორია:თბილისში დაბადებულები
მიხეილ
კატეგორია:მსახიობები ანბანის მიხედვით